Nokså store, brede, blankt svarte jordløpere uten metallisk glans. Kjevene er middels store og kraftige, noe kortere enn resten av hodet, som er omtrent firkantet, nokså bredt. Pronotum er rundet, ikke innbuktet foran de rundede bakhjørnene, tett og fint punktert, med en svak midtfure som ikke når bakkanten. Dekkvingene er ovale, ganske hvelvede, med fin lengdeskulptur.